
Par grozījumiem Gulbenes novada pašvaldības domes 2026.gada 13.aprīļa lēmumā Nr. GND/2026/250 “Par projekta “Ražošanas ēkas ar biroja telpām būvniecība Vītolu ielā 13, Gulbenē” pieteikuma iesniegšanu un līdzfinansējuma nodrošināšanu”

Gulbenes novada pašvaldības dome 2026.gada 13.aprīlī pieņēma lēmumu Nr. GND/2026/250 “Par projekta “Ražošanas ēkas ar biroja telpām būvniecība Vītolu ielā 13, Gulbenē” pieteikuma iesniegšanu un līdzfinansējuma nodrošināšanu” (turpmāk – Lēmums), ar kuru tika atbalstīta projekta pieteikuma iesniegšana Centrālajā finanšu un līgumu aģentūrā Eiropas Savienības kohēzijas politikas programmas 2021.–2027.gadam 6.1.1.3.pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” ietvaros.
Izvērtējot Lēmumā norādīto informāciju, konstatēts, ka Lēmuma tekstā kļūdaini norādīts, ka projekta finansējumu nodrošina Eiropas Reģionālās attīstības fonds (turpmāk – ERAF). Minētā projekta finansējuma avots ir Taisnīgas pārkārtošanās fonds (turpmāk - TPF), nevis ERAF.
Projekta kopējās izmaksas ir 1824832,37 EUR (viens miljons astoņi simti divdesmit četri tūkstoši astoņi simti trīsdesmit divi euro trīsdesmit septiņi centi), kur ~78% jeb 1416072,88 EUR (viens miljons četri simti sešpadsmit tūkstoši septiņdesmit divi euro un astoņdesmit astoņi centi) ir TPF finansējums un ~22% jeb 408759,49 EUR (četri simti astoņi tūkstoši septiņi simti piecdesmit deviņi euro četrdesmit deviņi centi) pašvaldības līdzfinansējums.  Projekta ietvaros ir iespējams saņemt avansu 50% apmērā no TPF līdzekļiem. 
Ņemot vērā minēto, nepieciešams precizēt Lēmumā norādīto informāciju par projekta finansējuma avotu.
Ievērojot minēto un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:
1. IZDARĪT Gulbenes novada pašvaldības domes 2026.gada 13.aprīļa lēmumā Nr. GND/2026/250 “Par projekta “Ražošanas ēkas ar biroja telpām būvniecība Vītolu ielā 13, Gulbenē” pieteikuma iesniegšanu un līdzfinansējuma nodrošināšanu” grozījumu un aizstāt lēmuma tekstā vārdu “ERAF” ar vārdu “TPF”.
2. UZDOT lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs					N. Mazūrs
image1.png




